Communitas » deugde
Posts Tagged ‘deugde’
Geluk: Deugde-in-Praktyk om te Floreer – VBO-kursus oor “happiness”
Written by Jannie le Roux on July 22, 2014 . Posted in Kursusse, VBO
WAT DIE VERSKIL MAAK
GELUK is méér as vrolikheid, opgewonde buie en glimlag! Die bekende prof. Martin Seligman (vader van die positiewe sielkunde) voel sommer ontevrede as mense geluk verskraal tot wat hy “that awful smiley face” noem (vgl. Flourish – A new understanding of happiness and well-being).
As 50% van ons geluk volgens navorsing geneties bepaal is en 10% deur lewensomstandighede en situasies beïnvloed word, kan ons nog iets aan ons gemeentes en gemeenskappe se ervaring van vreugde doen? Of is hulle bestem tot negatiwiteit en ons land tot negatiewe groei? Kan ons onsself dan nog help gelukkiger wees?
Die goeie nuus is dat daar wel meer is wat ons kan doen om die vlak van lewensvreugde te lig. Navorsing wys dat geluk jou sukses bepaal, veel meer as andersom. Dit wys ook dat geld wel ’n rol speel in geluk – veral as jy dit weggee. O ja, daar is ten minste 40% van geluk waaroor jyself seggenskap het.
Geluk: Deugde-in-Praktyk om te Floreer
29–31 Julie 2014
Plek: Helderberg Gemeente
So hoe help ’n mens ander om gelukkiger te wees?
Ek leer hulle wat ek by die navorsing in positiewe sielkunde leer. Die wetenskap staaf wat Paulus lank terug reeds aanbeveel het onder leiding van die Gees: wees altyd dankbaar. Die ritueel om elke dag 3 goeie goed wat vir jou goed of reg verloop het neer te skryf, sowel as hoekom, verhoog die vlak van geluk en verlaag depressiewe simptome vir tot 6 maaande!
Begin ’n slag ‘n erediens of gesprek met die vraag: Noem iets waarvoor jy hierdie week dankbaar is? Laat die gemeente of gespreksgenote hardop antwoord. Volgende week vra jy weer, maar hulle moet ander goed noem. Dit skuif mense se fokus op wat reg verloop en maak hulle oop vir nuwe moontlikhede. Hulle word opnuut bewus dat God aan die werk is en nie geabdikeer het nie!
Onthou, jy het ten minste 40% van elkeen se geluksprofiel wat jy positief kan beïnvloed.
Dis intensionele leierskap.
Om in te skryf vir hierdie kursus kan jy hier kliek: VBO 19 Geluk (Happiness)
LW Doen dit vóór 25 Julie!